Germaniya tergovchilari 91 yoshli ayolni Osventsim konslagerida 260 ming kishining o‘ldirilishiga aloqadorlikda ayblamoqda, deb xabar beradi The Guardian nashri. Shlezvig-Golshtayn tergov idoralari vakili Xaynts Doylelning bayon qilishicha, ayblanuvchi konslagerda 1944 yilning aprel-iyul oylarida radiooperator bo‘lib ishlagan. U Aushvits-Birkenau o‘lim lageridagi insoniyatga qarshi jinoyatlarda ishtirok etganlikda ayblanmoqda. Sud hokimiyati, uning yoshiga qaramay, ayol sudda qatnasha oladi degan xulosaga keldi.